Q (James Bond)

Q (Quartermaster, ) on James Bond -kirjoissa ja elokuvissa esiintyvä kuvitteellinen hahmo. 

Q on MI6-tiedustelupalvelun varusteitten kehittelystä ja valmistamisesta vastaavan Q-osaston (Q Branch) päällikkö. Romaaneissa myös nimellä majuri Boothroyd esiintyvä Q on keski-ikäinen ja käynyt koulua Radley Collegessa ja Cambridgen Trinity Collegessa. Hänellä on ainakin yksi lapsi.

Hahmo esiintyy Ian Flemingin James Bond -romaaneissa vain satunnaisesti, mutta on ollut mukana kaikissa elokuvissa lukuun ottamatta elokuvia Elä ja anna toisten kuolla, Casino Royale ja 007 Quantum of Solace. Ensimmäisessä Bond-elokuvassa Salainen agentti 007 ja tohtori No hahmosta käytetään romaanien tapaan nimeä majuri Boothroyd.

Q suhtautuu työhönsä hyvin vakavasti, ja ärtyy Bondille tämän usein seksuaalisväritteisestä leikinlaskusta suurella työllä kehitettyjen erikoisvälineiden suhteen. 

Ensimmäinen Q:n näyttelijä Desmond Llewelyn esiintyi kuolemaansa asti Q:na kaikissa Bond-elokuvissa lukuun ottamatta elokuvia Salainen agentti 007 ja tohtori No ja Elä ja anna toisten kuolla. Kun maailma ei riitä on viimeinen elokuva, jossa Llewelyn näyttelee Q:ta. Hänen kuoltuaan Q:n aiempi apulainen R (John Cleese) peri Q:n aseman elokuvassa Kuolema saa odottaa. 

Q teki paluun elokuvassa 007 Skyfall, jossa häntä esittää Ben Whishaw. Elokuvassa Q on kolmas Bondeissa esiintynyt Q.

Esiintymiset

Lähteet 

Kuvitteelliset keksijät
James Bond -hahmot

de:Figuren aus James-Bond-Filmen#Q